Id-Deċiżjoni tal-Kummissjoni
tat-8 ta’ Settembru 1988
li temenda d-Deċiżjoni 87/309/KEE li tawtorizza l-istampar li ma jitħassarx ta’ tagħrif preskritt fuq il-pakkeġġi taż-żerriegħa ta’ ċerti speċi ta’ pjanti ta’ l-għalf
(88/493/KEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat id-Direttiva tal-Kunsill 66/401/KEE ta’ l-14 ta’ Ġunju 1966 dwar il-bejgħ fis-suq taż-żerriegħa tal-pjanti ta’ l-għalf [1], kif l-aħħar emendata bid-Direttiva 88/380/KEE [2], u partikolarment l-aħħar sentanza ta’ l-Artikolu 10(1)(a) tagħha,
Billi ż-żerriegħa tal-pjanti ta’ l-għalf tista’ normalment ma tinħariġx fis-suq jekk kemm-il darba il-pakkeġġi tagħha ma jkunux tikkettjati b’tikketta uffiċjali b’mod konformi mad-dispożizzjonijiet preskritti fid- Direttiva 66/401/KEE;
Billi, madankollu, jista’ jiġi awtorizzat l-istampar li ma jistax jitħassar tat-tagħrif meħtieġ fuq il-pakkeġġ innifsu, fuq il-bażi tal-mudell preskritt għat-tikketta;
Billi l-Kummissjoni diġà kkonċediet din l-awtorizzazzjoni bid-Deċiżjoni 87/309/KEE [3];
Billi d-Deċiżjoni tal-Kummissjoni 80/755/KEE tas-17 ta’ Lulju 1980 li tawtorizza l-istampar li ma jistax jitħassar tat-tagħrif preskritt fuq il-pakkeġġi taż-żerriegħa taċ-ċereali [4], kif emendata bid-Deċiżjoni 81/109/KEE [5], ikkonċediet awtorizzazzjoni simili għaż-żerriegħa taċ-ċereali; billi skond din id-Deċiżjoni, it-tagħrif meħtieġ illi jrid jiġi stampat jew timbrat meta jittieħdu l-kampjuni huwa inqas fil-kobor minn dak fil-każ taż-żerriegħa tal-pjanti ta’ l-għalf;
Billi, waqt l-applikazzjoni tad-Deċiżjoni 87/309/KEE, ġie muri illi din id-Deċiżjoni trid tiġi emendata sabiex id-dispożizzjonijiet tagħha rigward it-tagħrif meħtieġ li jrid jiġi stampat jew timbrat fuq il-pakkeġġi meta jittieħdu l-kampjuni ikun l-istess bħal dawk preskritti bid-Deċiżjoni 80/755/KEE għaż-żerriegħa taċ-ċereali;
Billi l-miżuri pprovduti f’din id-Deċiżjoni huma b’mod konformi ma’ l-opinjoni tal-Kumitat Permanenti dwar iż-Żerriegħa u l-Materjal tal-Propagazzjoni għall-Biedja, l-Ortikultura u l-Forestrija,
ADOTTAT DIN ID-DEĊIŻJONI:
Artikolu 1
Fl-Artikolu 1(2)(ċ) tad-Deċiżjoni 87/309/KEE, il-frażi "l-Anness IV(A)(a)(3), (3a) u (6)" trid tiġi mibdula bil-frażi "l-Anness IV, Parti A, punt I(a)(3) u (3a)".
Artikolu 2
Din id-Deċiżjoni hija indirizzata lill-Istati Membri.
Magħmula fi Brussel, fit-8 ta’ Settembru 1988.